Document ID: 31995R1546

NEUVOSTON ASETUS (EY) N:o 1546/95,
annettu 29 päivänä kesäkuuta 1995,
viinien ja viiniyttämisen sivutuotteiden tislausta koskevista yleisistä säännöistä annetun asetuksen (ETY) N:o 2046/89 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1) ja erityisesti sen 35 artiklan 7 kohdan, 36 artiklan 5 kohdan, 38 artiklan 4 kohdan, 39 artiklan 8 kohdan, 41 artiklan 8 kohdan, 42 artiklan 4 kohdan ja 79 artiklan 2 kohdan,
ottaa huomioon komission ehdotuksen (2),
sekä katsoo, että
asetuksen (ETY) N:o 2046/89 (3), 2 artiklan 3 kohdassa säädetään jäsenvaltioiden mahdollisuudesta pitää tuottajaryhmittymiä tuottajina sovellettaessa pakollista tislausta, ja saman artiklan 4 kohdassa säädetään tätä koskevan kertomuksen esittämisestä; ehdotettujen toimenpiteiden olisi oltava yhdenmukaisia komission parhaillaan valmisteltavina olevien toimenpiteiden kanssa, ja tämän vuoksi olisi lykättävä edellä 4 kohdassa säädettyä määräaikaa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2046/89 2 artiklan 4 kohta seuraavasti:
"4. Mitä 3 kohdassa säädetään sovelletaan 31 päivään elokuuta 1996.
Komissio esittää neuvostolle ennen 31 päivää maaliskuuta 1996 mainitun kohdan soveltamista koskevan kertomuksen ja liittää siihen tarvittaessa aiheelliset ehdotukset. Neuvosto päättää tämän jälkeen 1 päivästä syyskuuta 1996 alkaen mahdollisesti sovellettavista toimenpiteistä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä kesäkuuta 1995.

Labels: 12
17